ПРЕГЛЕД ОДРЕДАБА ЗАКОНА О ОРГАНИЗАЦИЈИ И НАДЛЕЖНОСТИ ДРЖАВНИХ ОРГАНА У ПОСТУПКУ ЗА РАТНЕ ЗЛОЧИНЕ КОЈЕ СЕ МЕЊАЈУ

1. ~~Тужилаштво~~ ЈАВНО ТУЖИЛАШТВО за ратне злочине

Члан 4.

За поступање у предметима кривичних дела из члана 2. овог закона надлежно је ~~Тужилаштво~~ ЈАВНО ТУЖИЛАШТВО за ратне злочине.

Радом ~~Тужилаштва~~ ЈАВНОГ ТУЖИЛАШТВА за ратне злочине руководи ~~Тужилац за ратне злочине~~ ГЛАВНИ ЈАВНИ ТУЖИЛАЦ ЈАВНОГ ТУЖИЛАШТВА ЗА РАТНЕ ЗЛОЧИНЕ (У ДАЉЕМ ТЕКСТУ: ГЛАВНИ ЈАВНИ ТУЖИЛАЦ).

Ако овим законом није другачије одређено, на ~~Тужилаштво~~ ЈАВНО ТУЖИЛАШТВО за ратне злочине примењују се одредбе закона којим се уређује јавно тужилаштво.

~~Члан 5.~~

~~Приликом предлагања кандидата за Тужиоца за ратне злочине, односно избора заменика Тужиоца за ратне злочине, предност имају кандидати који поседују потребна стручна знања и искуство у области кривичног права, међународног хуманитарног права и људских права.~~

~~Републички јавни тужилац може, на предлог Тужиоца за ратне злочине, да упути у Тужилаштво за ратне злочине, заменика јавног тужиоца, уз његову писмену сагласност.~~

~~Упућивање из става 1. овог члана траје најдуже четири године, а може бити продужено одлуком Републичког јавног тужиоца, на предлог Тужиоца за ратне злочине, уз писмену сагласност упућеног заменика јавног тужиоца.~~

~~Тужиоцу за ратне злочине функција не престаје навршењем радног века, ако му није истекао мандат на који је изабран за Тужиоца за ратне злочине.~~

~~У случају из става 4. овог члана, Тужиоцу за ратне злочине та функција престаје истеком мандата на који је изабран.~~

ЧЛАН 5.

ПРИЛИКОМ ИЗБОРА ГЛАВНОГ ЈАВНОГ ТУЖИОЦА, ОДНОСНО ЈАВНОГ ТУЖИОЦА ЈАВНОГ ТУЖИЛАШТВА ЗА РАТНЕ ЗЛОЧИНЕ (У ДАЉЕМ ТЕКСТУ: ЈАВНИ ТУЖИЛАЦ), ПРЕДНОСТ ИМАЈУ КАНДИДАТИ КОЈИ ПОСЕДУЈУ ПОТРЕБНА СТРУЧНА ЗНАЊА И ИСКУСТВО У ОБЛАСТИ КРИВИЧНОГ ПРАВА, МЕЂУНАРОДНОГ ХУМАНИТАРНОГ ПРАВА И ЉУДСКИХ ПРАВА.

Члан 6.

~~Тужилац за ратне злочине~~ ГЛАВНИ ЈАВНИ ТУЖИЛАЦ доноси акт о унутрашњој организацији и систематизацији радних места у ~~Тужилаштву~~ ЈАВНОМ ТУЖИЛАШТВУ за ратне злочине, уз сагласност министра надлежног за правосуђе.

Члан 7.

Сви државни органи и организације дужни су да на захтев ~~Тужиоца за ратне злочине~~ ГЛАВНОГ ЈАВНОГ ТУЖИОЦА или Службе за откривање ратних злочина:

1) без одлагања омогуће употребу сваког техничког средства којим располажу,

2) обезбеде благовремено одазивање свог припадника, односно запосленог, укључујући и старешине органа или организација, ради давања обавештења и саслушања, односно испитивања у својству грађанина, осумњиченог или сведока,

3) без одлагања предају свако писмено или други доказ који поседују, или на други начин саопште информације које могу да помогну у откривању учинилаца ратних злочина.

Члан 8.

У министарству надлежном за унутрашње послове ради откривања кривичних дела из члана 2. овог закона образује се Служба за откривање ратних злочина (у даљем тексту: Служба).

Служба поступа по захтевима ~~Тужиоца за ратне злочине~~ ГЛАВНОГ ЈАВНОГ ТУЖИОЦА, у складу са законом.

Министар надлежан за унутрашње послове поставља и разрешава старешину службе, по прибављеном мишљењу ~~Тужиоца за ратне злочине~~ ГЛАВНОГ ЈАВНОГ ТУЖИОЦА.

Рад Службе уређује се актом који доноси министар надлежан за унутрашње послове, по прибављеном мишљењу ~~Тужиоца за ратне злочине~~ ГЛАВНОГ ЈАВНОГ ТУЖИОЦА.

~~Члан 10.~~

~~У Вишем суду у Београду, за поступање у предметима кривичних дела из члана 2. овог закона, образује се Одељење за ратне злочине (у даљем тексту: Одељење Вишег суда).~~

~~Радом Одељења Вишег суда руководи председник Одељења Вишег суда.~~

~~Председника Одељења Вишег суда поставља председник Вишег суда у Београду из реда судија распоређених на рад у Одељење Вишег суда, на време од четири године. Председник Одељења Вишег суда мора имати најмање 10 година професионалног искуства у области кривичног права.~~

~~Судије у Одељење Вишег суда распоређује председник Вишег суда у Београду, на време од шест година, уз њихову писмену сагласност. Судија Одељења Вишег суда мора имати најмање осам година професионалног искуства у области кривичног права.~~

~~Изузетно од одредаба Закона о судијама, Високи савет судства може упутити судију из другог суда на рад у Одељење Вишег суда, на време од шест година, уз његову писмену сагласност. Судија који се упућује мора испуњавати услове из става 4. овог члана.~~

~~Приликом распоређивања, односно упућивања у Одељење Вишег суда, предност имају судије које поседују потребна стручна знања и искуство из области међународног хуманитарног права и људских права.~~

~~Председник Вишег суда у Београду ближе уређује рад Одељења Вишег суда~~.

ЧЛАН 10.

У ВИШЕМ СУДУ У БЕОГРАДУ, ЗА ПОСТУПАЊЕ У ПРЕДМЕТИМА КРИВИЧНИХ ДЕЛА ИЗ ЧЛАНА 2. ОВОГ ЗАКОНА, ОБРАЗУЈЕ СЕ ОДЕЉЕЊЕ ЗА РАТНЕ ЗЛОЧИНЕ (У ДАЉЕМ ТЕКСТУ: ОДЕЉЕЊЕ ВИШЕГ СУДА).

РАДОМ ОДЕЉЕЊА ВИШЕГ СУДА РУКОВОДИ ПРЕДСЕДНИК ОДЕЉЕЊА ВИШЕГ СУДА.

ПРЕДСЕДНИКА ОДЕЉЕЊА ВИШЕГ СУДА ПОСТАВЉА ПРЕДСЕДНИК ВИШЕГ СУДА У БЕОГРАДУ ИЗ РЕДА СУДИЈА ВИШЕГ СУДА У БЕОГРАДУ, НА ЧЕТИРИ ГОДИНЕ. ПРЕДСЕДНИК ОДЕЉЕЊА ВИШЕГ СУДА МОРА ИМАТИ НАЈМАЊЕ ДЕСЕТ ГОДИНА ПРОФЕСИОНАЛНОГ ИСКУСТВА У ОБЛАСТИ КРИВИЧНОГ ПРАВА, МЕЂУНАРОДНОГ ХУМАНИТАРНОГ ПРАВА ИЛИ ЉУДСКИХ ПРАВА.

СУДИЈА ОДЕЉЕЊА ВИШЕГ СУДА МОРА ИМАТИ НАЈМАЊЕ ОСАМ ГОДИНА ПРОФЕСИОНАЛНОГ ИСКУСТВА У ОБЛАСТИ КРИВИЧНОГ ПРАВА, МЕЂУНАРОДНОГ ХУМАНИТАРНОГ ПРАВА ИЛИ ЉУДСКИХ ПРАВА.

У СКЛАДУ СА ОДРЕДБАМА ЗАКОНА О СУДИЈАМА, ВИСОКИ САВЕТ СУДСТВА МОЖЕ ПРИВРЕМЕНО УПУТИТИ СУДИЈУ ИЗ ДРУГОГ СУДА НА РАД У ОДЕЉЕЊЕ ВИШЕГ СУДА. СУДИЈА КОЈИ СЕ ПРИВРЕМЕНО УПУЋУЈЕ МОРА ИСПУЊАВАТИ УСЛОВЕ ИЗ СТАВА 4. ОВОГ ЧЛАНА.

ПРИЛИКОМ ПРИВРЕМЕНОГ УПУЋИВАЊА У ОДЕЉЕЊЕ ВИШЕГ СУДА, ПРЕДНОСТ ИМАЈУ СУДИЈЕ КОЈЕ ПОСЕДУЈУ ПОТРЕБНА СТРУЧНА ЗНАЊА И ИСКУСТВО ИЗ ОБЛАСТИ МЕЂУНАРОДНОГ ХУМАНИТАРНОГ ПРАВА ИЛИ ЉУДСКИХ ПРАВА.

ПРЕДСЕДНИК ВИШЕГ СУДА У БЕОГРАДУ БЛИЖЕ УРЕЂУЈЕ РАД ОДЕЉЕЊА ВИШЕГ СУДА.

~~Члан 10а~~

~~У Апелационом суду у Београду, за поступање у предметима кривичних дела из члана 2. овог закона, образује се Одељење за ратне злочине (у даљем тексту: Одељење Апелационог суда).~~

~~Радом Одељења Апелационог суда руководи председник Одељења Апелационог суда.~~

~~Председника Одељења Апелационог суда поставља председник Апелационог суда у Београду из реда судија распоређених на рад у Одељење Апелационог суда, на време од четири године. Председник Одељења Апелационог суда мора имати најмање 12 година професионалног искуства у области кривичног права.~~

~~Судије у Одељење Апелационог суда распоређује председник Апелационог суда у Београду, на време од шест година, уз њихову писмену сагласност. Судија Одељења Апелационог суда мора имати најмање 10 година професионалног искуства у области кривичног права.~~

~~Изузетно од одредаба Закона о судијама, Високи савет судства може упутити судију из другог суда на рад у Одељење Апелационог суда, на време од шест година, уз његову писмену сагласност. Судија који се упућује мора испуњавати услове из става 4. овог члана.~~

~~Приликом распоређивања, односно упућивања у Одељење Апелационог суда, предност имају судије које поседују потребна стручна знања и искуство из области међународног хуманитарног права и људских права.~~

~~Председник Апелационог суда у Београду ближе уређује рад Одељења Апелационог суда.~~

ЧЛАН 10А

У АПЕЛАЦИОНОМ СУДУ У БЕОГРАДУ, ЗА ПОСТУПАЊЕ У ПРЕДМЕТИМА КРИВИЧНИХ ДЕЛА ИЗ ЧЛАНА 2. ОВОГ ЗАКОНА, ОБРАЗУЈЕ СЕ ОДЕЉЕЊЕ ЗА РАТНЕ ЗЛОЧИНЕ (У ДАЉЕМ ТЕКСТУ: ОДЕЉЕЊЕ АПЕЛАЦИОНОГ СУДА).

РАДОМ ОДЕЉЕЊА АПЕЛАЦИОНОГ СУДА РУКОВОДИ ПРЕДСЕДНИК ОДЕЉЕЊА АПЕЛАЦИОНОГ СУДА.

ПРЕДСЕДНИКА ОДЕЉЕЊА АПЕЛАЦИОНОГ СУДА ПОСТАВЉА ПРЕДСЕДНИК АПЕЛАЦИОНОГ СУДА У БЕОГРАДУ ИЗ РЕДА СУДИЈА АПЕЛАЦИОНОГ СУДА У БЕОГРАДУ, НА ЧЕТИРИ ГОДИНЕ. ПРЕДСЕДНИК ОДЕЉЕЊА АПЕЛАЦИОНОГ СУДА МОРА ИМАТИ НАЈМАЊЕ 12 ГОДИНА ПРОФЕСИОНАЛНОГ ИСКУСТВА У ОБЛАСТИ КРИВИЧНОГ ПРАВА, МЕЂУНАРОДНОГ ХУМАНИТАРНОГ ПРАВА ИЛИ ЉУДСКИХ ПРАВА.

СУДИЈА ОДЕЉЕЊА АПЕЛАЦИОНОГ СУДА МОРА ИМАТИ НАЈМАЊЕ ДЕСЕТ ГОДИНА ПРОФЕСИОНАЛНОГ ИСКУСТВА У ОБЛАСТИ КРИВИЧНОГ ПРАВА, МЕЂУНАРОДНОГ ХУМАНИТАРНОГ ПРАВА ИЛИ ЉУДСКИХ ПРАВА.

У СКЛАДУ СА ОДРЕДБАМА ЗАКОНА О СУДИЈАМА, ВИСОКИ САВЕТ СУДСТВА МОЖЕ ПРИВРЕМЕНО УПУТИТИ СУДИЈУ ИЗ ДРУГОГ СУДА НА РАД У ОДЕЉЕЊЕ АПЕЛАЦИОНОГ СУДА. СУДИЈА КОЈИ СЕ ПРИВРЕМЕНО УПУЋУЈЕ МОРА ИСПУЊАВАТИ УСЛОВЕ ИЗ СТАВА 4. ОВОГ ЧЛАНА.

ПРИЛИКОМ ПРИВРЕМЕНОГ УПУЋИВАЊА У ОДЕЉЕЊЕ АПЕЛАЦИОНОГ СУДА, ПРЕДНОСТ ИМАЈУ СУДИЈЕ КОЈЕ ПОСЕДУЈУ ПОТРЕБНА СТРУЧНА ЗНАЊА И ИСКУСТВО ИЗ ОБЛАСТИ МЕЂУНАРОДНОГ ХУМАНИТАРНОГ ПРАВА И ЉУДСКИХ ПРАВА.

ПРЕДСЕДНИК АПЕЛАЦИОНОГ СУДА У БЕОГРАДУ БЛИЖЕ УРЕЂУЈЕ РАД ОДЕЉЕЊА АПЕЛАЦИОНОГ СУДА.

Члан 14а

У случају када Међународни кривични суд за бившу Југославију, у складу са својим Статутом и Правилима о поступку и доказима, уступи одређени предмет Републици Србији, ~~Тужилац за ратне злочине~~ ГЛАВНИ ЈАВНИ ТУЖИЛАЦ ће предузети кривично гоњење на основу чињеница и доказа на којима се заснивала оптужба пред Међународним кривичним судом за бившу Југославију.

~~Тужилац за ратне злочине~~ ГЛАВНИ ЈАВНИ ТУЖИЛАЦ може предузети кривично гоњење на основу података и доказа прикупљених од стране Тужиоца Међународног кривичног суда за бившу Југославију.

У кривичном поступку који се након уступања предмета води у Републици Србији примењиваће се домаће право.

Докази прикупљени или изведени од стране Међународног кривичног суда за бившу Југославију могу се, након уступања, користити као докази у кривичном поступку пред домаћим судом, под условом да су прикупљени или изведени на начин предвиђен Статутом и Правилима о поступку и доказима Међународног кривичног суда за бившу Југославију. Постојање или непостојање чињеница које се доказују тим доказима суд цени у складу са одредбама Законика о кривичном поступку.

Мере заштите сведока или оштећеног и степен поверљивости доказа одређени од стране Међународног кривичног суда за бившу Југославију остају на снази. О измени или укидању мера заштите или поверљивости доказа може одлучити домаћи суд, само након прибављене сагласности Међународног кривичног суда за бившу Југославију.

Лице које има пребивалиште или боравиште у иностранству не може бити лишено слободе, притворено или кривично гоњено за раније учињено кривично дело док се налази на територији Републике Србије ради давања исказа у својству оштећеног, сведока или вештака у предметима кривичних дела из члана 2. овог закона. У позиву ће се посебно назначити да оштећени, сведок или вештак има наведена права.

Представници Међународног кривичног суда за бившу Југославију имају право да присуствују свим фазама кривичног поступка пред домаћим судом и да буду обавештени о његовом току.

Члан 17.

Лица која обављају послове и задатке у државним органима и посебним организационим јединицама из овог закона имају право на плату која не може бити већа од двоструког износа плате коју би остварила лица запослена на одговарајућим пословима и задацима у ~~Тужилаштву~~ ЈАВНОМ ТУЖИЛАШТВУ за ратне злочине, Вишем суду у Београду, Апелационом суду у Београду, министарству надлежном за унутрашње послове и Окружном затвору у Београду.

Плате лица из става 1. овог члана уређује Влада.

Члан 18.

Судије распоређене у Одељење Вишег суда и Одељење Апелационог суда, ~~Тужилац за ратне злочине и његови заменици~~ ГЛАВНИ ЈАВНИ ТУЖИЛАЦ И ЈАВНИ ТУЖИОЦИ, имају право на стаж осигурања који се рачуна са увећаним трајањем, и то тако што се 12 месеци проведених на раду у одељењима за ратне злочине, односно ~~Тужилаштву~~ ЈАВНОМ ТУЖИЛАШТВУ за ратне злочине рачуна као 16 месеци стажа осигурања.

Члан 19.

Министарство надлежно за правосуђе обезбеђује одговарајуће просторије и све друге техничке услове потребне за ефикасан и безбедан рад ~~Тужилаштва~~ ЈАВНОГ ТУЖИЛАШТВА за ратне злочине, Одељења Вишег суда, Одељења Апелационог суда, Службе за помоћ и подршку и Посебне притворске јединице.

Члан 20.

Средства за рад ~~Тужилаштва~~ ЈАВНОГ ТУЖИЛАШТВА за ратне злочине, Одељења Вишег суда, Одељења Апелационог суда, Службе за помоћ и подршку, Службе и Посебне притворске јединице обезбеђују се у буџету Републике Србије.